**ΔΕΛΤΙΟ 2**

**ΝΟΜΙΚΟ ΚΑΙ ΡΥΘΜΙΣΤΙΚΟ ΠΛΑΙΣΙΟ**

**Ποια νομοθεσία, ποιες συμβάσεις, κανονιστικά πλαίσια, πρότυπα και οδηγίες για ορθές πρακτικές μπορούν να βοηθήσουν στην πρόληψη και την καταπολέμηση της σεξουαλικής βίας εναντίον παιδιών και νέων ατόμων;**

* **Η Σύμβαση των Ηνωμένων Εθνών για τα δικαιώματα του παιδιού (1989)**

Η Σύμβαση των Ηνωμένων Εθνών για τα Δικαιώματα του Παιδιού περιλαμβάνει 54 άρθρα που καλύπτουν όλες τις πτυχές της ζωής των ανηλίκων και καθορίζουν τα αστικά, πολιτικά, οικονομικά, κοινωνικά και πολιτιστικά δικαιώματα τα οποία κάθε παιδί και νεαρό άτομο δικαιούται να απολαμβάνει όπου κι αν βρίσκεται.

Όλες οι χώρες της Ευρώπης έχουν υπογράψει τη Σύμβαση και υποχρεούνται να υποβάλουν έκθεση σχετικά με την εφαρμογή της στην Επιτροπή Δικαιωμάτων του Παιδιού (CRC). Κάθε παιδί και νεαρό άτομο έχει δικαιώματα, ανεξαρτήτως εθνικότητας, φύλου, θρησκείας, γλώσσας, ικανοτήτων ή άλλης κατάστασης. Η Σύμβαση πρέπει να θεωρηθεί ως σύνολο: όλα τα δικαιώματα συνδέονται και κανένα δικαίωμα δεν είναι περισσότερο σημαντικό από ένα άλλο. Το δικαίωμα στην ανάπαυση και το παιχνίδι (άρθρο 31), καθώς και το δικαίωμα της ελευθερίας της έκφρασης (άρθρο 13) είναι εξίσου σημαντικά με τα δικαιώματα προστασίας από κάθε μορφή βίας και εκπαίδευσης (άρθρο 28).

* **Αστικό και ποινικό δίκαιο**

Το αστικό δίκαιο συγκεντρώνει τους νόμους ενός κράτους που ισχύουν για ιδιωτικές υποθέσεις. Το ποινικό δίκαιο είναι ένα σύνολο κανόνων και νόμων που καθορίζονται από τις αρχές ως απαγορευμένες μορφές συμπεριφοράς επειδή υπονομεύουν την ασφάλεια και την ευημερία του πληθυσμού ή αποτελούν απειλή για αυτόν. Προβλέπει επίσης κυρώσεις για παραβάσεις του νόμου. Σε ορισμένες χώρες, υπάρχει η «προθεσμία παραγραφής» που καθορίζει τις προθεσμίες εντός των οποίων ένα θύμα σεξουαλικής βίας μπορεί να υποβάλει καταγγελία. Ανατρέξτε στο πλαίσιο της χώρας για περαιτέρω πληροφορίες.

* **«Safe Sport International» – Δήλωση Αρχών (2014)**

Η Διακήρυξη του Brunel (Μπρούνελ) θεσπίζει τις αρχές που πρέπει να ενισχύουν την προστασία όλων των αθλητών, συμπεριλαμβανομένων των νεαρών ατόμων, από κάθε μορφή βίας στον αθλητισμό.

* **Συμβούλιο της Ευρώπης Σύμβαση του Lanzarote (2007)**

Η Σύμβαση του Συμβουλίου της Ευρώπης για την προστασία των παιδιών από τη σεξουαλική εκμετάλλευση και σεξουαλική κακοποίηση, που ονομάζεται επίσης «Σύμβαση του Lanzarote», επιβάλλει την ποινικοποίηση όλων των ειδών σεξουαλικών αδικημάτων που διαπράττονται σε βάρος των παιδιών και νέων ατόμων.

Προβλέπει επίσης ότι τα κράτη της Ευρώπης και πέρα από αυτήν θα πρέπει να υιοθετήσουν συγκεκριμένη νομοθεσία και να λάβουν μέτρα για την αποτροπή της σεξουαλικής βίας, την προστασία των παιδιών-θυμάτων και τη δίωξη των δραστών. Η Επιτροπή του Lanzarote είναι ένας φορέας ο οποίος δημιουργήθηκε για να παρακολουθεί ποια κράτη μέλη εφαρμόζουν αποτελεσματικά την Σύμβαση του Lanzarote. Για να δείτε τα τελευταία νέα και να έχετε πληροφόρηση όλων των αξιολογήσεων για τα επιτεύγματα των κρατών σχετικά με την Σύμβαση του Lanzarote επισκεφθείτε το: [www.coe.int/en/web/children/convention](http://www.coe.int/en/web/children/convention)

* **Δήλωση συναίνεσης της Διεθνούς Ολυμπιακής Επιτροπής (ΔΟΕ) για σεξουαλική παρενόχληση και κακοποίηση στον αθλητισμό (2016)**

Αυτή η δήλωση βασίζεται στην προηγούμενη δήλωση συναίνεσης σχετικά με τη σεξουαλική παρενόχληση και κακοποίηση στον αθλητισμό (2007). Αναφέρεται ρητά στην προστασία των παιδιών και των νεαρών ατόμων. Το 2016, η ΔΟΕ ενίσχυσε τις οδηγίες της προς τις Διεθνείς Αθλητικές Ομοσπονδίες και τις Εθνικές Ολυμπιακές Επιτροπές.

* **Διεθνή μέτρα προφύλαξης για τα παιδιά στον αθλητισμό (2014)**

To 2001 στο Ηνωμένο Βασίλειο, η υπηρεσία NSPCC Child Protection in Sport (= Εθνική Εταιρεία για την πρόληψη της κακοποίησης του παιδιού) σχεδίασε ένα σύνολο προτύπων. Αυτά τα πρότυπα χρησιμοποιούνται από τις αρχές και διασφαλίζουν ότι οι αθλητικοί οργανισμοί που λαμβάνουν χρηματοδότηση εφαρμόζουν κατάλληλα προστατευτικά μέτρα.

Στη συνέχεια, η Βρετανική UNICEF ηγήθηκε ενός πλαισίου εταιρικής (σχέσης) συνεργασίας με οργανισμούς με σκοπό τον καθορισμό των βασικών στοιχείων/πυλώνων που απαιτείται να τεθούν σε εφαρμογή για να διασφαλιστεί η προστασία των παιδιών και των νέων ατόμων από κάθε μορφή βίας, συμπεριλαμβανομένης και της σεξουαλικής στον αθλητισμό και μέσω του αθλητισμού.

Τα μέτρα αυτά είναι τα εξής: πολιτικές, διαδικασίες, δράσεις κατάρτισης και επικοινωνίας, σεβασμός της αρχής της ισότητας, μεγαλύτερη προσοχή στα παιδιά και στα νέα άτομα όταν μιλάνε και, τέλος, πρόσληψη προσωπικού - μέσω ασφαλών διαδικασιών επιλογής και πρόσληψης, διοργάνωση αθλητικών εκδηλώσεων χωρίς κίνδυνο, καθώς και παρακολούθηση και αξιολόγηση. Αυτά τα μέτρα έχουν δοκιμαστεί σε περισσότερους από πενήντα αθλητικούς οργανισμούς σε όλο τον κόσμο και υιοθετούνται από όλο και περισσότερους αθλητικούς φορείς. Ένα έγγραφο καθοδήγησης για αθλητικούς οργανισμούς δημοσιεύτηκε το 2016.

**Πλαίσιο χώρας**

* **Ορισμοί: «παιδί» και «σεξουαλική βία» στο Αστικό και Ποινικό Δίκαιο**:

Παιδί

Aρ.3, Ν. 3727/2008 (ΦΕΚ Α’ 257) ο όρος «παιδί» σημαίνει οποιοδήποτε πρόσωπο κάτω

των 18 ετών

Σεξουαλική κακοποίηση

Αρ. 18, Ν. 3727/2008 (ΦΕΚ Α΄257) Γενετήσια κακοποίηση

«…α. τη διενέργεια γενετήσιων πράξεων με παιδί το οποίο, σύμφωνα με τις σχετικές διατάξεις της εθνικής νομοθεσίας, δεν έχει φθάσει στη νόμιμη ηλικία για γενετήσιες πράξεις  
β. τη διενέργεια γενετήσιων πράξεων με παιδί, όταν: γίνεται χρήση καταναγκασμού, βίας ή απειλών, ή γίνεται κατάχρηση αναγνωρισμένης θέσης εμπιστοσύνης, εξουσίας ή επιρροής επάνω στο παιδί, ακόμη και εντός της οικογένειας, ή γίνεται κατάχρηση μιας ιδιαίτερα ευάλωτης κατάστασης του παιδιού, κυρίως λόγω διανοητικής ή σωματικής αναπηρίας ή κατάστασης εξάρτησης. …».

Άρ.19 Ν. 3727/2008 (ΦΕΚ Α΄257) Αδικήματα που αφορούν την παιδική πορνεία

«… α. η στρατολόγηση ενός παιδιού σε πορνεία ή η εξώθηση ενός παιδιού σε πορνεία,

β. ο εξαναγκασμός ενός παιδιού σε πορνεία ή η αποκόμιση κέρδους από αυτή ή την με άλλο τρόπο εκμετάλλευση ενός παιδιού για τους λόγους αυτούς,

γ. η συμμετοχή σε παιδική πορνεία.

… ο όρος «παιδική πορνεία» θεωρείται η χρησιμοποίηση ενός παιδιού για γενετήσιες πράξεις, η προσφορά ή υπόσχεση πληρωμής χρημάτων ή οποιασδήποτε άλλης μορφής αμοιβής ή ανταλλάγματος, ανεξάρτητα από το εάν αυτή η πληρωμή, υπόσχεση ή αντάλλαγμα δίνονται στο παιδί ή σε τρίτο πρόσωπο. …».

Άρ. 20Ν. 3727/2008 (ΦΕΚ Α΄257) Αδικήματα που αφορούν την παιδική πορνογραφία

«… α. η παραγωγή παιδικού πορνογραφικού υλικού,

β. η προσφορά ή η διάθεση παιδικού πορνογραφικού υλικού,

γ. η διανομή ή μετάδοση παιδικού πορνογραφικού υλικού,

δ. η προμήθεια παιδικού πορνογραφικού υλικού για ίδια χρήση ή για χρήση τρίτου,

ε. η κατοχή παιδικού πορνογραφικού υλικού

στ. η εν γνώσει απόκτηση πρόσβασης σε παιδικό πορνογραφικό υλικό, μέσω της τεχνολογίας της πληροφόρησης και επικοινωνίας.

… ο όρος «παιδική πορνογραφία» σημαίνει οποιοδήποτε υλικό απεικονίζει οπτικά ένα παιδί να συμμετέχει σε πραγματική ή προσομοιωμένη σαφή γενετήσια συμπεριφορά ή οποιαδήποτε απεικόνιση των γενετικών οργάνων ενός παιδιού, κυρίως για γενετήσιους λόγους.…».

Άρ.21 Ν. 3727/2008 (ΦΕΚ Α΄257) Αδικήματα που αφορούν τη συμμετοχή ενός παιδιού σε πορνογραφικές παραστάσεις

«… α. η στρατολόγηση ενός παιδιού για συμμετοχή σε πορνογραφικές παραστάσεις ή εξώθηση ενός παιδιού να συμμετάσχει σε τέτοιες παραστάσεις, β. ο εξαναγκασμός ενός παιδιού σε συμμετοχή σε πορνογραφικές παραστάσεις ή η αποκόμιση κέρδους από τη συμμετοχή αυτή ή η εκμετάλλευση ενός παιδιού με άλλο τρόπο για τον ίδιο λόγο, γ. η εν γνώσει παρακολούθηση πορνογραφικών παραστάσεων που περιλαμβάνουν τη συμμετοχή παιδιών. …»

Άρ. 22Ν. 3727/2008 (ΦΕΚ Α΄257) Διαφθορά παιδιών

«… την εκ προθέσεως εξώθηση, για γενετήσιους λόγους, ενός παιδιού που δεν έχει φθάσει την ηλικία που ορίζεται κατ’ εφαρμογή του άρθρου 18, παράγραφος 2, να παρίσταται σε γενετήσια κακοποίηση ή σε γενετήσιες πράξεις, ακόμη και χωρίς να πρέπει να συμμετέχει. …».

Άρ. 23 Ν. 3727/2008 (ΦΕΚ Α΄257) Άγρα παιδιών για γενετήσιους λόγους  
«… την εκ προθέσεως πρόταση, μέσω της τεχνολογίας πληροφόρησης και επικοινωνίας, σε ενήλικο να συναντήσει ένα παιδί που δεν έχει φθάσει την ηλικία που ορίζεται κατ’ εφαρμογή του άρθρου 18, … με σκοπό τη διάπραξη εις βάρος του οποιωνδήποτε από τα αδικήματα που θεσπίζονται σύμφωνα με το άρθρο 18, … ή το άρθρο 20, …, όταν η πρόταση αυτή ακολουθείται από ουσιαστικές πράξεις που οδηγούν σε μια τέτοια συνάντηση. …».

* Κύρια νομοθεσία:

N. 4619/2019 (ΦΕΚ Α΄95) «*Κύρωση του Ποινικού Κώδικα»*.

Π.Δ. 456/1984 Αστικό Δίκαιο

Ν. 2725/1999 (ΦΕΚ Α΄121), αρ. 3 **«***Ερασιτεχνικός και επαγγελματικός αθλητισμός καιάλλες διατάξεις.»*

* Νομοθεσία για τον περιορισμό των σεξουαλικών αδικημάτων:

Ν.4267/2014 (ΦΕΚ Α΄137) *«Καταπολέμηση της σεξουαλικής κακοποίησης και εκμετάλλευσης παιδιών και της παιδικής πορνογραφίας και άλλες διατάξεις»*.

* Ποινικές κυρώσεις:

N. 4619/2019 (ΦΕΚ Α΄95) «*Κύρωση του Ποινικού Κώδικα»*, *άρθρα 312, 324, 342, 348, 348Α, 348Β, 348Γ, 351Α, 352Α, 352Β , καθώς και* Π.Δ. 456/1984  *Αστικός κώδικας, άρθρο 1532 επ.*

* Κυβερνητικές / νομοθετικές οδηγίες:

Ν. 2101/1992 (ΦΕΚ Α΄192) «*Κύρωση της Διεθνούς Σύμβασης για τα Δικαιώματα του Παιδιού που συνομολογήθηκε το 1989 από τη Γενική Συνέλευση των Ηνωμένων Εθνών αποτελεί από το 1992.*»

Ν. 3625/2007 (ΦΕΚ Α΄290) **«***Κύρωση, εφαρμογή του Προαιρετικού Πρωτοκόλλου στη Σύμβαση για τα Δικαιώματα του Παιδιού σχετικά με την εμπορία παιδιών, την παιδική πορνεία και παιδική πορνογραφία και άλλες διατάξεις.*»

Ν. 3727/2008 (ΦΕΚ Α΄257) **«***Κύρωση και εφαρμογή της Σύμβασης του Συμβουλίου της Ευρώπης για την προστασία των παιδιών κατά της Γενετήσιας εκμετάλευσης και κακοποίησης, μέτρα για τη βελτίωση των συνθηκών διαβίωσης και την αποσυμφόρηση των καταστημάτων κράτησης»**(Lanzarote, 2007).*

Ν.4267/2014 (ΦΕΚ Α΄137) *«Καταπολέμηση της σεξουαλικής κακοποίησης και εκμετάλλευσης παιδιών και της παιδικής πορνογραφίας και άλλες διατάξεις»*, εναρμόνιση της ελληνικής νομοθεσίας με την Οδηγία 2011/93/ΕΕ του Ευρωπαϊκού Κοινοβουλίου και του Συμβουλίου

* Οδηγίες για πρότυπα στον επαγγελματικό - εθελοντικό τομέα:

Ινστιτούτο Υγείας του Παιδιού: Ολοκληρωμένη Προσέγγιση για τη Διερεύνηση, Διάγνωση και Διαχείριση Περιστατικών Κακοποίησης & Παραμέλησης Παιδιών - Πρωτόκολλο Διερεύνησης, Διάγνωσης και Διαχείρισης Κακοποίησης και Παραμέλησης Παιδιών (ΚαΠα-Π)

<https://www.especial.gr/wp-content/uploads/2019/12/prwtokollo-dierevnisis.pdf>

* Πλαίσια αθλητικής διακυβέρνησης και ακεραιότητας:

-

* **Οδηγία της ΕΕ 2011/93/ΕΕ για την καταπολέμηση της σεξουαλικής κακοποίησης και της εκμετάλλευσης παιδιών, καθώς και της παιδικής πορνογραφίας**

Η παρούσα οδηγία περιέχει, μεταξύ άλλων, διατάξεις που αποσκοπούν στη διασφάλιση ότι κατά την πρόσληψη ενός ατόμου για επαγγελματικές ή οργανωμένες δραστηριότητες εθελοντικού χαρακτήρα που απευθύνονται σε παιδιά, θα ελέγχεται το ποινικό μητρώο του αιτούντος.

Βλέπε οδηγία στην ακόλουθη ιστοσελίδα:

http://eur-lex.europa.eu/legal-content/EN/TXT/?uri=CE LEX:32011L0093

* **Βασικές αναφορές**

UNCRC 1989 http://www.ohchr.org/EN/ProfessionalInterest/Pages/CRC.aspx

Committee on the Rights of the Child <http://www.ohchr.org/EN/HRBodies/CRC/Pages/CRCIntro.aspx>

The Council of Europe - Lanzarote Convention 2007 <http://www.coe.int/en/web/children/lanzarote-convention>

The International Safeguards for Children in Sport 2014 [https://www.unicef.org.uk/sport-for-development/safeguarding-in-s port/](https://www.unicef.org.uk/sport-for-development/safeguarding-in-s%20port/)

The Standards for Safeguarding and Protecting Children in Sport [https://thecpsu.org.uk/resource-library/2013/standards-for-safeguar ding-and-protecting-children-in-sport/](https://thecpsu.org.uk/resource-library/2013/standards-for-safeguar%20ding-and-protecting-children-in-sport/)

The International Olympic Committee consensus statement: harassment and abuse (non-accidental violence) in sport <http://bjsm.bmj.com/content/bjsports/50/17/1019.full.pdf>

Safe Sport International Principles http://www.safesportinternational.com/principles/ <https://www.unicef.org.uk/what-we-do/un-convention-child-rights/>

Directive 2011/93/EU of the European Parliament and of the Council of 13 December 2011 on combating the sexual abuse and sexual exploitation of children and child pornography

http://eur-lex.europa.eu/legal-content/EN/TXT/HTML/?uri=CELEX:32 011L0093&from=EN

The UNESCO Charte Internationale de l'Education Physique et du Sport [http://www.unesco.org/education/educprog/eps/EPSfrancais/EVENE MENTS/charte\_internationale\_de\_l.htm](http://www.unesco.org/education/educprog/eps/EPSfrancais/EVENE%20MENTS/charte_internationale_de_l.htm)

Kazan Action Plan from the Ministers meeting at the Sixth International Conference of Ministers and Senior Officials Responsible for Physical Education and Sport (MINEPS VI), Kazan (13-15 July 2017), (UNESCO) <http://unesdoc.unesco.org/images/0025/002527/252725e.pdf>